OKRESNÁ PROKURATÚRA SKALICA 
Ružová 2, 909 01 Skalica	

Číslo: Pv 423/16/2206-12	Skalica  29.12.2016
EEČ: 2-20-242-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátorka Okresnej prokuratúry Skalica

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 1054/2 XXXXX, Slovensko
väzba: nie
a
poškodenou:  
1.	XXXXX 
dátum narodenia: XXXXX 
trvalé bydlisko: XXXXX 674/27 XXXXX, Slovensko 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 2260€ 
Peňažná suma určená na všeobecne prospešné účely: 400 € 
Konkrétny adresát peňažnej sumy určenej na všeobecne prospešné účely: XXXXX Bratislava – XXXXX,                         IČO: XXXXX 
Suma odovzdaná štátu na peňažnú pomoc obetiam trestnej činnosti: 200 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 1054/2 XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona

realizované policajtom Odd.výkonu služby DI OR PZ Senica pod spisovou značkou ORP-95/DI-SE-2016.

na tom skutkovom základe, že: 
dňa 16.06.2016 o 10.00 h pri vchádzaní do križovatky ciest 1/5 km 74,254 a III/1146 v obci Radošovce s vozidlom XXXXX, EČ: XXXXX po ceste označenej dopravnou značkou „Stoj, daj prednosť vjazde“ nedal prednosť vjazde vozidlu Honda Jazz, EČ: XXXXX, ktoré viedla vodička XXXXX, idúcemu po hlavnej ceste od obce Popudinské Močidľany, následkom čoho došlo k nárazu prednou časťou vozidla Renault do ľavej strany vozidla Honda, čím porušil ustanovenie § 20 ods. 1) zák. NR SR č. 8/2009 Z. z. o cestnej premávke v znení neskorších predpisov, teda dôležitú povinnosť uloženú mu podľa zákona, pričom vodička XXXXX utrpela ľahké zranenia: otras mozgu, podvrtnutie krčnej chrbtice, zlomeninu 8. rebra vpravo, zhmoždenie brucha s dobou liečenia od 16.06.2016 do 25.07.2016 podľa ošetrujúceho lekára XXXXX; alkohol u vodičov zistený nebol, na vozidlách vznikli hmotné škody 
 
Odôvodnenie:
V uvedenej trestnej veci bolo uznesením povereného príslušníka                Okresného riaditeľstva PZ Senica, Okresného dopravného inšpektorátu Senica ČVS:ORP-95/DI-SE-2016 zo dňa 17.08.2016 podľa § 199 ods. 1 Tr. poriadku začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 158 Tr. zákona, ktorého sa dopustil na tom skutkovom základe, ako je uvedené vo výrokovej časti tohto uznesenia. Následne po skončení skráteného vyšetrovania predložil policajt dňa 16.10.2016 vyšetrovací spis spolu s návrhom na zmier, pričom bolo zistené, že vo veci sú splnené podmienky na realizáciu odklonu v podobe zmieru. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS:ORP-95/DI-SE-2016 som zistila, že v danej veci sú splnené podmienky na postup podľa § 220 Tr. poriadku, lebo obvinený XXXXX sa svojím konaním dopustil prečinu ublíženia na zdraví podľa          § 158 Tr. zákona, pričom ide o trestný čin, za ktorý Trestný zákon ustanovuje trest odňatia slobody v trvaní až na jeden rok, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku. 

Obvinený po skončení vyšetrovania prejavil záujem dohodnúť sa s poškodenou na náhrade spôsobenej škody. Z uvedeného dôvodu bol vyšetrovací spis dňa 20.10.2016 predložený probačnému a mediačnému úradníkovi Okresného súdu XXXXX za účelom vykonania mediácie. Obvinený uzavrel dňa 02.12.2016 pred probačným a mediačným úradníkom Okresného súdu v Skalici XXXXX Dohodu o zmieri s poškodenou. Obvinený dňa 25.11.2016 uhradil poškodenej spôsobenú škodu vo výške 2260 € a poškodená súčasne vyhlásila, že dodržaním tejto dohody sú jej nároky vo vzťahu k obvinenému v súvislosti s náhradou škody a inej ujmy v celom rozsahu uspokojené a obaja súčasne vyhlásili, že súhlasia so zmierom. Obvinený v dňoch 25.11.2016 a 08.12.2016 zložil na účet Krajskej prokuratúry v Trnave peňažnú sumu v celkovej výške 400 € na všeobecne prospešné účely, z ktorej 50 % t.j. 200 € patrí štátu na peňažnú pomoc obetiam trestnej činnosti a 50 % t.j. 200 € obvinený určil konkrétnemu adresátovi na všeobecne prospešné účely: XXXXX Bratislava – XXXXX, IČO: XXXXX. Zátroveň bolo zistené, že obvinený počas skráteného vyšetrovania vykonal aj iné kroky na odstránenie vzniknutej ujmy a to, že dopravnú nehodu riadne nahlásil u svojej poisťovne Generali poisťovňa, a.s., a poškodenej XXXXX sa počas mediácie ospravedlnil. Cestou povinného zmluvného poistenia obvineného u spoločnosti Generali poisťovňa, a.s., nahradila všetky zvyšné nároky na náhradu škody a to XXXXX škda vo výške 1641,12 € za poškodené motorové vozidlo, škoda vo výške 220,30 € za ušlú mzdu a škoda vo výške 1678 € za bolestné a sťaženie spoločenského uplatnenia. Uvedené sumy sú plnenie nad rámec, Ktoré bv. XXXXX poškodenej zaplatil. Z povinného zmluvného poistenia bude Generali poisťovňa, a.s., hradiť škodu vo výške 1251 € Dôvere – zdravotnej poisťovni a škodu vo výške 297 € Sociálnej poisťovni, ktoré si uplatnili náhradu škody u obvineného v rámci trestného konania. 

Obvinený  slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný, nahradil spôsobenú škodu a rovnako poukázal sumu na všeobecne prospešné účely, čím splnil podmienky uvedené v § 220 ods. 1 Trestného poriadku.
Obvinený aj poškodená súhlasili s uzavretím zmieru, zhodne prehlásili, že Dohodu o zmieri uzavreli slobodne a vážne, obsahuje ich skutočnú vôľu o prejave a obsahu, ktorej v budúcnosti nemôžu vzniknúť žiadne pochybnosti.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného, ktorý nemá žiadne predchádzajúce záznamy v registri trestov, na jeho osobné a majetkové pomery, na jeho prechádzajúci život a ochotu nahradiť spôsobenú škodu, som dospela k záveru, že rozhodnutie o schválení zmieru a o zastavení trestného stíhania je dostačujúce.

Preto som rozhodla tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Stanislava Klempová 
prokurátorka